Na temelju članka 39., stavka 4. Zakona pomorskom dobru i morskim lukama („Narodne novine“, broj 83/23 u daljnjem tekstu: Zakon), Pravilnika o sadržaju plana upravljanja pomorskim dobrom („Narodne novine“, broj 150/23 u daljnjem tekstu: Pravilnik) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko Vijeće Grada Šibenika na 18. sjednici od 13. ožujka 2024. godine, donosi

**IZMJENE I DOPUNE PLANA**

**UPRAVLJANJA POMORSKIM DOBROM**

**na području Grada Šibenika**

**za razdoblje od 2024. do 2028. godine**

**(1)** U Planu upravljanja pomorskim dobrom na području Grada Šibenika za razdoblje od

2024. do 2028. godine („Službeni glasnik Grada Šibenika“, broj 10 /23),

u točki II. PLANIRANE AKTIVNOSTI NA POMORSKOM DOBRU I PRIORITETI NJIHOVE RALIZACIJE stavak 4. dopunjuje se slijedećim tekstom: „Ovdje se prvenstveno podrazumijeva osiguranje nesmetanog pristupa pomorskom dobru. Grad će poduzeti i sve radnje radi sprječavanja nezakonitog postupanja, samovlasnog zauzeća, devastacije pomorskog dobra i nezakonitog nasipavanja“.

**(2)** U točki V. PLAN UKLANJANJA NEZAKONITO IZGRAĐENIH GRAĐEVINA I ZAHVATA iza stavka 4. dodaju se novi stavci 5. i 6. i glase:

„(5) Grad planira ukloniti nezakonite sidrene blokove, lance, konope i plutače za privez brodova i za ovu namjenu planira utrošiti 4.000,00 EUR.

(6) Grad planira jedanput mjesečno izvršiti nadzor pomorskog dobra na svom području radi utvrđenja nezakonitoga građenja ili drugog oštećenja pomorskog dobra, a i po svakoj prijavi bilo koje osobe te ako utvrdi nezakonite radnje, o tome će obavijestiti nadležno tijelo (nadležne inspekcije, lučku kapetaniju i dr.).“

**(3)** U točki VI. PLAN DAVANJA DOZVOLA S POPISOM DJELATNOSTI KOJE SE MOGU OBAVLJATI NA POMORSKOM DOBRU NA PODRUČJU GRADA iza stavka 7. dodaju se novi stavci 8., 9., 10, 11., 12., 13., 14., 15., 16., 17., 18., 19. i 20. i glase:

„(8) Broj dozvola na pomorskom dobru za koje će se raspisati javni natječaj je 158.

(9) Ponuditelji su dužni dostaviti jamstvo za ozbiljnost ponude u visini početnog godišnjeg iznosa dozvole na pomorskom dobru.

(10) Instrumenti osiguranja naplate naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru te za korištenje dozvole na pomorskom dobru preko mjere su:

a) Izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka, ukoliko se nalaze izvan odobrene lokacije

b) Izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji nakon isteka ili ukidanja dozvole na pomorskom dobru

c) Izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji dozvole te ukoliko se na lokaciji postavljaju predmeti i stvari koje nisu odobrene dozvolom na pomorskom dobru

d) Bjanko zadužnica ovjerena od javnog bilježnika kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere te radi naplate eventualnih troškova ovrhe

(11) Javni natječaj se provodi prikupljanjem pisanih ponuda u zatvorenim omotnicama.

Natječaj provodi Povjerenstvo za dodjelu dozvola na pomorskom dobru (u daljnjem tekstu: Povjerenstvo)

Članove Povjerenstva imenuje Gradonačelnik posebnom odlukom.

Administrativne poslove za Povjerenstvo obavlja Upravni odjel za komunalne djelatnosti Grada Šibenika.

(12) Najpovoljnijom ponudom smatrat će se ona ponuda koja, uz ispunjavanje uvjeta iz natječaja, sadrži najveći broj bodova prema kriteriju ocjenjivanja ponuda u natječaju iz točke VI. stavka 13. Plana.

Ako dva ili više ponuditelja ostvare jednak broj bodova prema kriteriju ocjenjivanja pravo prvenstva ima ponuditelj čija je ponuda ranije zaprimljena u pisarnici Grada.

(13) Kriteriji za ocjenjivanje ponuda zaprimljenih na natječaju za davanje dozvola su:

a) ponuđeni iznos naknade za dozvolu na pomorskom dobru - 60% ocjene ponude

b) prethodno iskustvo i dobro i odgovorno obavljanje djelatnosti, odnosno korištenje pomorskog dobra - 10 % ocjene ponude

c) upotreba opreme i pratećih instalacija i pružanje usluga koje koriste materijale i predmete s certifikatom kvalitete prema europskim propisima – 10% ocjene ponude

d) vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) – 20% ocjene ponude

(14) Obavezni uvjeti koje ponuditelji moraju ispunjavati su:

a) da je ponuditelj registriran za djelatnost za koju podnosi prijavu na natječaj

b) da ponuditelj nema dospjelih obveza temeljem javnih davanja

c) da ponuditelj nije koristio pomorsko dobro bez valjane pravne osnove i/ili uzrokovao štetu

 na pomorskom dobru

d) da ponuditelj nema nepodmirenih dugovanja prema Gradu po bilo kojoj osnovi, osim ako je s Gradom regulirao plaćanje duga ili ako ponuditelj istodobno prema Gradu ima dospjelo nepodmireno potraživanje u iznosu koji je jednak ili veći od duga ponuditelja.

(15 ) Djelatnost iznajmljivanja svih vrsta sredstava (brodice na motorni pogon, jedrilica, brodica na vesla, skuter, dječji skuter, sredstva za vuču s opremom (banana, tuba, guma, skije, padobran i sl.) dozvoljeno je obavljati isključivo izvan morske ograde uređene plaže, te uz pridržavanje svih propisa koji se odnose na sigurnost plovidbe. Brodice na motorni pogon koje su gliseri moraju imati propisano označeni vodeni prolaz.

(16) Ovlaštenici dozvola na pomorskom dobru koji obavljaju djelatnost iznajmljivanja plovila na vodomlazni pogon i vuče plovilom u svrhu zabave na planiranim mikrolokacijama moraju poštivati slijedeće uvjete:

a) Dužnost ne približavanja na udaljenost od 50 metara od zaštitne plutajuće brane uređene

 plaže, odnosno 150 metara od obale neuređene plaže,

b) Dužnost postavljanja i održavanja vodenog prolaza (sigurnosnog koridora) označenog

 plutačama,

c) Dužnost pridržavanja uvjeta sigurnosti plovidbe koje utvrđuje lučka kapetanija:

d) Vodeni prolaz postaviti na način da je baza vodenog prolaza na obali širine min 5,0 metara,

 a na vrhu vodenog prolaza širine min 30,0 metara, dužina istoga 50,0 metara od obale prema

 van. Vodeni prolaz na morskoj površini označiti razvlačenjem konopa na kojem su nanizani

 plovci na razmaku od 1,0 m bijele boje, na razmacima od 25,0 m postaviti narančaste plutače

 Ø30 cm a završetak vodenog prolaza sa plutačom Ø 50 cm crvene boje,

e) Uplovljavanje/isplovljavanje brzinom manjom od 5 čv,

f) Plovila se mogu iznajmljivati samo osobama koje su osposobljene za upravljanje tom

 vrstom plovila,

g) Osobe koje koriste plovila na vodomlazni pogon moraju u plovidbi na sebi nositi prsluk za

 spašavanje odobrenog tipa i sigurnosnu kacigu,

h) Djelatnost se smije obavljati isključivo od izlaska do zalaska sunca,

i) Mikrolokacija i smjer postavljanja sigurnosnih koridora određuje se za svaku pojedinu

 mikrolokaciju određenu Planom kako slijedi:

1. Brodarica ex. Rezalište, obala, odobravaju se 2 brodice na vodomlazni pogon s ishodištem na obali koji je omeđen smjerom ω1=215° i smjerom ω2=240°. Pozicija geografska širina φ=43°41´34,49˝ N i geografska duljina λ=015°53´57,13˝ E.

Ovlaštenik dozvole dužan je ugraditi na obije brodice elektronski sustav nadzora plovidbe kojim će se ograničiti brzina plovidbe brodica na 5 čv do elektronski ucrtanog poligona kojeg će ovlaštenik dozvole dostaviti na uvid Lučkoj kapetaniji Šibenik, a koji će potom biti prihvaćen ili odbijen s nalogom da se isti ispravi. Poligon treba biti usklađen s poligonom susjednog ovlaštenika dozvole.

2. Brodarica, plaža Rezalište, desno prema plaži Podsolarsko, ispred kč.br. 3342/1, a na kč.br. 5456 k.o. Donje Polje – mikrolokacje nema u grafičkom prikazu, na temelju tekstualnog dijela zaključuje se da se ista nalazi između dvije mikrolokacije za iznajmljivanje skutera (br 1. i br.3), te stoga nije moguće odobriti iznajmljivanje još jednog sredstva za vuču s opremom.

3. Naselje Zablaće –Podsolarsko, odobravaju se dvije brodice na vodomlazni pogon i jedno sredstvo za vuču, s ishodištem na obali koji je omeđen smjerom ω1=190° i smjerom ω2=220°. Pozicija na obali geografska širina φ=43°41´53,96˝ N i geografska duljina λ=015°53´43,57 E. Ovlaštenik dozvole dužan je ugraditi na obije brodice elektronski sustav nadzora plovidbe kojim će se ograničiti brzina plovidbe brodica na 5 čv do elektronski ucrtanog poligona kojeg će dostaviti na uvid Lučkoj kapetaniji, a koji će potom biti prihvaćen ili odbijen s nalogom da se isti ispravi. Poligon treba biti usklađen s poligonom susjednog ovlaštenika dozvole.

4.Naselje Zablaće, odobravaju se dvije brodice na vodomlazni pogon i sredstva za vuču, s ishodištem na obali koji je omeđen smjerom ω1=200° i smjerom ω2=240°. Pozicija geografska širina φ=43°42´44,41˝ N i geografska duljina λ=015°51´32,64˝ E.

5. Kaprije, zapadna obala, odobrava se isključivo sredstvo za vuču, u prostoru s ishodištem na obali koji je omeđen smjerom ω1=180° i smjerom ω2=220°. Pozicija geografska širina φ=43°41´26,77˝ N i geografska duljina λ=015°42´05,72˝ E.

6.Kaprije, zapadna obala, odobravaju se dvije brodice na vodomlazni pogon isključivo za iznajmljivanje na dnevnoj osnovi, u prostoru s ishodištem na obali koji je omeđen smjerom ω1=180° i smjerom ω2=220°. Pozicija geografska širina φ=43°41´36,96˝ N i geografska duljina λ=015°41´44,05˝ E.

7. Raslina, rt Sv. Mihovil, sjever, odobravaju se dvije brodice na vodomlazni pogon s ishodištem na obali koji je omeđen smjerom ω1=040° i smjerom ω2=070°. Pozicija geografska širina φ=43°48´15,51˝ N i geografska duljina λ=015°51´35,53˝ E,

8. Žaborić, nasip, odobravaju se dvije brodice na vodomlazni pogon i jedno sredstvo za vuču, u prostoru s ishodištem na obali koji je omeđen smjerom ω1=280° i smjerom ω2=250°. Pozicija geografska širina φ=43°39´48,08˝ N i geografska duljina λ=015°56´15,59˝ E,

9. Otok Obonjan, s ishodištem na obali, malo mulo, koji je omeđen smjerom ω1=030° i smjerom ω2=060°. Pozicija geografska širina φ=43°40´40,50˝ N i geografska duljina λ=015°47´20,71˝ E, odobravaju se dvije (2) brodice na mlazni pogon i jedno sredstvo za vuču.

10. Otok Obonjan s ishodištem na obali, mulo na jugozapadnoj strani, koji je omeđen smjerom ω1=250° i smjerom ω2=290°. Pozicija geografska širina φ=43°40´21,18˝ N i geografska duljina λ=015°47´14,31˝ E, odobravaju se dvije (2) brodice na mlazni pogon i jedno sredstvo za vuču.

(17) Djelatnost aquaparka na svim planiranim mikrolokacijama može se obavljati uz slijedeće uvjete:

a) Djelatnost aquaparka smije se obavljati isključivo na dijelu morskog akvatorija unutar

 ograđenog prostora plaže (zaštitne ograde za kupače),

b) Sredstva za iznajmljivanje unutar aquaparka moraju biti sigurno usidrena, te posjedovati

 propisane ateste,

c) Aquapark za vrijeme rada mora biti pod stalnim nadzorom stručno osposobljenih osoba

 koje mogu pružiti stručnu pomoć,

d) Ovlaštenik dozvole dužan je prije svakog iznajmljivanja sredstva aquaparka upoznati i

 upozoriti korisnike sa sigurnim načinom korištenja navedenih usluga,

e) Pružanje navedenih usluga smije obavljati isključivo od izlaska do zalaska sunca,

f) Nakon završetka vremenskog roka za koje se izdaje dozvola, aquapark ukloniti sa dijela

 morskog akvatorija i pomorsko dobro vratiti u prvobitno stanje.

(18) Ovlaštenici dozvola na pomorskom dobru koji obavljaju djelatnost iznajmljivanja plažne opreme dužni su:

a) držati plažnu opremu (suncobrane, ležaljke, ronilačku opremu, opremu za plivanje i sl.)

 uredno složene i smještene na dijelu pomorskog dobra koje je dozvolom na pomorskom

 dobru određeno za njihov smještaj i izdavanje kada nisu iznajmljene korisniku,

b) spremati plažnu opremu na dio pomorskog dobra koje je dozvolom na pomorskom dobru

 određeno za njihov smještaj i izdavanje kada korisnik prestane koristiti plažnu opremu,

c) redovito održavati i čistiti pomorsko dobro na kojem su dobili dozvolu,

d) ostaviti slobodni pojas od minimalno 1 metra od crte srednjih viših visokih voda mjereno

 vodoravno

(19) Ovlaštenici dozvola na pomorskom dobru koji obavljaju ugostiteljsku djelatnost u restoranima, barovima, catering objektima i objektima jednostavnih usluga imaju obvezu priključka na vodovod i odvodnju, a ako te mogućnosti nema, imaju obvezu postavljanja spremnika za vodu i odvodnju.

(20) Odluka o odabiru najpovoljnijeg ponuditelja za dodjelu dozvola donosi se u roku od 30 dana od dana isteka roka za dostavu ponuda.“

Dosadašnji stavci (8), (9), (10), (11) i (12) postaju stavci (21), (22), (23), (24) i (25).

U dosadašnjem stavku (11) koji postaje stavak (24) u postavku a) tekst: „do 12 m2“ zamjenjuje se tekstom: „do 15 m2“.

**(4)** U točki VII. MIKROLOKACIJE ZA OBAVLJANJE DJELATNOSTI u stavku 1. iza teksta: „11C – naselje ŠPARADIĆI, na obali ispred kat. čest.\*698, a sve k.o. Krapanj, dodaje se tekst: „- brodica na motorni pogon 3 komada“.

U istoj točki i istom stavku iza teksta: „12 D naselje Zaton, obalom od kat čest 7750 do ispred kat. čest. 1906, a sve k.o. Zaton – Raslina, dodaje se tekst: „12E – naselje Zaton, obalom ispred kat. čest. 156/8 k.o. Zaton – Raslina i to: - kajaci do 10 komada.“

U istoj točki u stavku 4. u podstavcima a), b), c), e), f), g), i), j), k), n) i o) tekst: „do 12 m2“ zamjenjuje se tekstom: „do 15 m2“.

U istoj točki iza stavka 4. dodaje se novi stavak 5. i glasi:

„(5) Dozvole na pomorskom dobru za dio područja kupališta Jadrija (prema grafičkom prilogu iz Plana upravljanja pomorskim dobrom na području Grada Šibenika za razdoblje od 2024. do 2028. godine: karte 1A i 1K) i naselja Brodarica (prema grafičkom prilogu iz Plana upravljanja pomorskim dobrom na području Grada Šibenika za razdoblje od 2024. do 2028. godine: karte 3A do 3M) izdaju se uvjetno do početka rekonstrukcije predmetnih plaža/obala.“

Dosadašnji stavak (5) postaje (6).

**(5)** U točki VIII. PLAN NADZORA OVLAŠTENIKA DOZVOLA iza stavka 2. dodaje se stavak 3. i glasi:

"(3) Nadzor obuhvaća sve ovlaštenike dozvola na pomorskom dobru najmanje jedanput u svakoj kalendarskoj godini“.

**(6)** Ove izmjene i dopune plana stupaju na snagu prvog dana od dana objave u „Službenom glasniku Grada Šibenika“.

KLASA:934-01/23-01/18

URBROJ:2182-1-03-24-28

Šibenik, 13. ožujka 2024.

 PREDSJEDNIK

 dr.sc. Dragan Zlatović,v.r.